“પાલિકાની નોકરી તો એક જવાબદારી હતી પરંતુ તે દરમિયાન કરેલા નવા નવા પ્રોજેક્ટ્સ એ શહેર માટે કંઈક નવું કર્યાનો આત્મસંતોષ આપતા હતાં. મારા કાર્યકાળ દરમિયાન પાલિકામાં 49 નાના-મોટા બ્રિજ તૈયાર કરાવ્યા. સ્કાડા સિસ્ટમ ડેવલપ કરાવી. પાણી, ડ્રેનેજ, રોડ, લાઈટ જેવા વિભાગોમાં નવી ટેકનોલોજીને સ્વીકારીને સુરતને વધુ અગ્રેસર લઈ જવામાં સહાયરૂપ બન્યાનો ખૂબ આનંદ અનુભવુ છું. તેમાં ચૂંટાયેલીપાંખ, તમામ કમિશનર્સ અને મારા સાથી અધિકારીઓ અને કર્મચારીઓનો ક્યારેય નહીં ભૂલી શકાય તેવો ખૂબ મોટો સહયોગ રહ્યો છે“ તેવું નિવૃત્ત થતાં પૂર્વ સિટી ઇજનેર જતીન શાહનું કહેવું હતું.